b'\n_START_ARTICLE_\nStara zaveza\n_START_SECTION_\nStarozavezne knjige\n_START_PARAGRAPH_\nZ izrazom Stara zaveza (z veliko za\xc4\x8detnico \xe2\x80\x94 kot naslov) ozna\xc4\x8dujemo tisti del Svetega pisma, ki govori o Judovski zgodovini pred nastopom Jezusa Kristusa. Staro zavezo sestavljajo naslednje knjige:\n_START_SECTION_\nJezik Stare zaveze\n_START_PARAGRAPH_\nIzvirne knjige Stare zaveze so bile zapisane v hebrej\xc5\xa1\xc4\x8dini. Med Judi v diaspori se je \xc5\xbee zgodaj uveljavil gr\xc5\xa1ki jezik, zato so Staro zavezo kmalu prevedli v gr\xc5\xa1\xc4\x8dino. Najbolj znan gr\xc5\xa1ki prevod Stare zaveze se imenuje Septuaginta (oznaka LXX) in je nastal ob prehodu iz 3. v 2. stoletje pr. n. \xc5\xa1t. Septuaginto so pozneje uporabljali kristjani kot osnovo za kr\xc5\xa1\xc4\x8dansko Sveto pismo._NEWLINE_Eden od najbolj znanih prevodov Svetega pisma v latin\xc5\xa1\xc4\x8dino se imenuje Vulgata in je nastal v za\xc4\x8detku 5. stoletja n. \xc5\xa1t. Prevod je delo svetega Hieronima in vsebuje protokanoni\xc4\x8dne, devterokanoni\xc4\x8dne knjige in Novo zavezo.'